**Tumultul lianelor**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tumultul lianelor

Declin, familii răvășite,

Doi “refugiați” cu acte scrise,

Pășeau pe drumuri părăsite,

Cerând favoare de la vise.

Ne-am găsit în rece amiază,

Priviri, scântei, săgeți cu droaia,

Zburau în zi de Bobotează

Pe cerul iernii-n Dămăroaia.

Purtam speranțele la mine,

Doream să nu se mai repete

Blestemul răilor, ce vine

Cu suferință și regrete.

Aproape cred că aș fi sărit

La orice domniță în brațe,

Poate că destinul m-a ferit

De o hilară fascinație.

Obositoare zile tulburi

Trăite-n trista agonie,

S-a întâmplat în multe rânduri

Să cred că ține o vecie.

Simțeam că speranța s-a pierdut,

Și că am visat mult prea frumos,

Nu înțelegeam de ce-am trecut

Ștacheta vieții atât de jos.

Nu se întâmpla ce am visat,

Mișunau persoane între noi

Ce incomodau, neîncetat,

Sperând că accept și locul doi.

Tumult, confuze sentimente,

Trăiri pătimașe în amor,

Dorințe multe, desuete,

Realizam că sunt un amator!

Simțeam ceva ce mă-mpresoară,

Îmbrățișări de amazoane,

Pe trupul meu, întâia oară,

Se încoloceau liane.

Zburdam cu sufletul și ființa,

Ușor pierdeam din crezul meu,

Nu stăpâneam deloc dorința,

Ce mă amăgea mereu, mereu.

Am trăit momente unicat,

Înaltă școală pentru mine,

Păcat, când nu vezi că e păcat!

Păcat, când reapar suspine.

Da, conștient i-am dezamăgit

Pe acei ce sincer ne iubeau,

Ne-au sfătuit, până la sfârșit,

Stupide gesturi se întâmplau.

Ar fi mult prea mult să acuzăm

Sfătuitorii tăi... „de bine”,

Azi știm, din greșeli noi învățăm

Că și viața ne aparține.

Des am încercat să te conving

Ca doare strașnic suferința,

De unul singur nu pot să înving

Și-n prag apare... consecința.

Ai fost mereu o luptătoare,

Și ai obținut tot ce-ai dorit,

Dar vine “viața” următoare

Când toți plecăm cu ce am venit!

Autor: Gabriel Stănciulescu